Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	30. november 2005 nr 816

Haapsalu Linnavalitsuse 
korralduste 1.02.1999 nr 62 ja 
11.11.2004 nr 722 kehtetuks tunnistamine

Läbi vaadanud OÜ Rengaldo (registrikood 10190409) poolt Haapsalu Linnavalitsusele 11.12.2003 esitatud maa Oja tn 5 ostueesõigusega erastamise avalduse ja Haapsalu Tarbijate Ühistu poolt esitatud kinnistu Oja tn 7 Lääne Maakohtu kinnistusosakonna kinnisturegistri väljatrüki, Haapsalu Linnavalitsus tuvastas, et senini Oja tn 5 maa erastamist takistanud kinnisturegistrisse kantud Oja tn 7 kinnistu (reg.nr. 726032)  registriosa on suletud omaniku poolt koostatud asjaõiguslepingu alusel. Maareformi eelse olukorra tekkimiseks on vajalik katastriüksuse Oja tn 7 (katastritunnus 18301:018:0980) registreerimise aluseks olnud linnavalitsuse korraldused kehtetuks tunnistada. Juhindudes asjaõigusseaduse rakendamise seaduse § 11 lg 5, kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35, § 63 ning haldusmenetluse seadusest Haapsalu Linnavalitsus

k o r r a l d a b:

1.	Tunnistada kehtetuks järgmised Haapsalu Linnavalitsuse korraldused:
1.1.	 01.02.1999 nr 62  „Nõusolek Oja 7 maa erastamiseks”;
1.2.	 11.11.2004 nr 722 „Haapsalu Linnavalitsuse 01.02.1999 korralduse nr 62 „Nõusolek Oja 7 maa erastamiseks” muutmine”.
2.	Korraldus teha teatavaks OÜ Rengaldole (Haava 4-7, 90505 Haapsalu), Haapsalu Tarbijate Ühistule (Tallinna mnt 1, 90507 Haapsalu) korralduse koopia saatmisega posti teel ja linnavalitsuse maakorraldusosakonna juhatajale (A.Ulm) korralduse koopia üleandmisega allkirja vastu.
3.	Linnavalitsuse maakorraldusosakonna juhatajal (A.Ulm) teha korraldus koos avaldusega teatavaks allkirja vastu Lääne Maakatastrile 15 päeva jooksul.
4.	Korraldus jõustub teatavakstegemisest.
5.	Korraldus avalikustatakse väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär